PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT 
asupra Proiectului de Lege pentru ratificarea Acordului între România şi Regatul Spaniei cu privire la funcţionarea Institutului Cultural Român de la Madrid şi a Centrului Spaniol al Institutului Cervantes din Bucureşti, semnat la Madrid la 19 octombrie 2010 

 Proiectul de Lege pentru ratificarea Acordului între România şi Regatul Spaniei cu privire la funcţionarea Institutului Cultural Român de la Madrid şi a Centrului Spaniol al Institutului Cervantes din Bucureşti, semnat la Madrid la 19 octombrie 2010 a fost transmis Comisiei, de la Biroul Permanent, cu adresa nr.  P. L. – x  447 din 27 iunie 2011, şi a fost înregistrat la Comisie cu nr. 30/129/29.06.2011 .

Comisia pentru cultură, arte, mijloace de informare în masă a fost sesizată în fond cu acest proiect de lege, spre avizare fiind transmis Comisiei pentru politică externă, Comisiei pentru învăţământ, tineret şi sport, Comisiei pentru comunităţile de români din afara graniţelor ţării şi Comisiei juridice, de disciplină şi imunităţi, care au avizat favorabil proiectul de lege. Camera Deputaţilor este prima Cameră sesizată.

Potrivit prevederilor art. 73 din Constituţia României, republicată, proiectul de lege  face parte din categoria legilor ordinare. 


Iniţiativa legislativă a fost dezbătută în şedinţa Comisiei din data de 6  septembrie 2011. 


În conformitate cu prevederile art. 54, din Regulamentul Camerei Deputaţilor, republicat, a participat la lucrările Comisiei domnul Pietro PAVONI, consilier diplomat în cadrul Ministerului Afacerilor Externe.

 Proiectul de lege are ca obiect de reglementare ratificarea Acordului diplomatic între România şi Regatul Spaniei cu privire la funcţionarea Institutului Cultural Român de la Madrid şi a Centrului Spaniol al Institutului Cervantes din Bucureşti, semnat la Madrid la data de 19 octombrie 2010.

La lucrările Comisiei au fost prezenţi 14 deputaţi din totalul de 20 de membri ai Comisiei.

Raportul Comisiei a fost adoptat cu  unanimitatea voturilor celor prezenţi în sală în momentul votului.

În conformitate cu art. 75 din Constituţia României, republicată precum şi cu prevederile Regulamentului Camerei Deputaţilor, republicat, cu modificările ulterioare, Camera decizională este Senatul.

În urma dezbaterii, Comisia pentru cultură, arte, mijloace de informare în masă propune adoptarea proiectului de Lege pentru ratificarea Acordului între România şi Regatul Spaniei cu privire la funcţionarea Institutului Cultural Român de la Madrid şi a Centrului Spaniol al Institutului Cervantes din Bucureşti, semnat la Madrid la 19 octombrie 2010, în forma prezentată.

